SEITSE KIRJA KOGUDUSTELE
Laodikeia kogudus
See on hiljuti välja kaevatud Laodikeia linn,
mis on viimane seitsmest linnast,
kuhu Jeesus saadab kirja Ilmutusraamatu 2.-3. peatükis.
Ainult paar aastat tagasi oli see koht täiesti maa all,
kuid Itaalia arheoloogid alustasid ulatuslikke väljakaevamisi,
mis käivad siiani.
Taustal on kuulda kaevetööd.
Laodikeia uued osad on kogu aeg välja ilmumas.
Linn asus platool, kus oli vaade orule.
See kajastas elanike suhtumist.
Nad vaatasid üksteisele ülalt alla, just nagu katusekorterist.
Linn oli jõukas, kuna asus olulisel kaubateel.
Oleme peatänaval, mida kaevatakse välja just praegu.
Siin oli palju poode ja ärisid ning toimus pidev ost ja müük.
Linn oli tehniliselt arenenud.
Paljudes majades oli torustik, mis on siiani säilinud.
Samuti õitses rõivatööstus.
Linn oli moekeskus nagu New York või Pariis.
Seda tunti musta villa poolest.
Linnas oli meditsiinikool, eriti tuntud silmaravimi poolest.
Laodikeias oli veevõrk.
Vett juhiti eemalt keskmahutisse, kust vett jaotati torudest kodudesse.
Laodikeias oli kaks suurt meelelahutuskeskust:
massiivsed 12 000 ja 8000 kohaga teatrid.
Kõige jõukamates linnades oli tavaliselt üks teater.
Miks oli neil kaks?
Seal pidi olema väga palju meelelahutust,
et igal õhtul oli valik, kas kontsert või näidend.
Laodikeias toimus alati midagi.
Rooma ajaloolase Cicero sõnul
oli see tuntud kui panganduse keskpunkt.
Paljud tänased pangandusvõtted leiutati Laodikeias.
Linna oli koondunud heaolu ja haridusasutused.
See oli mõjukas ja oluline.
Rikkad elasid suurtes kodudes,
millest sai vaadata kõrgendikult alla maailmale.
Linn oli iseseisev.
See oli tolle aja Beverly Hills, Manhattan või Woodside.
Väga oluline ja strateegiline koht kristliku kiriku jaoks,
mida võiks võrrelda Wall Street'iga.
Mis on Kristuse sõnad Laodikeia kiriku jaoks?
"Ja Laodikeia koguduse inglile kirjuta: Nõnda ütleb Aamen,
ustav ja tõeline Tunnistaja, Jumala loomise Algus:
Ma tean su tegusid, et sa ei ole külm ega kuum.
Oh oleksid sa ometi külm või kuum!
Aga nüüd, et sa oled leige, sülitan ma su välja oma suust.
Sa ütled: Ma olen rikas ja mul ei ole puudust -
ning sa ei teagi, et sa oled vilets ja armetu
ja vaene ja pime ja alasti -, siis ma annan sulle nõu
osta minu käest tules proovitud kulda, et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid.
Keda iganes mina armastan, neid kõiki ma noomin ja karistan.
Ole siis innukas ja paranda meelt!
Ma seisan ukse taga ja koputan.
Kui keegi kuuleb mu häält ja avab ukse, siis ma tulen tema
juurde sisse ning söön õhtust temaga ja tema minuga.
Kes võidab, sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile.
Kellel kõrv on, see kuulgu, mida Vaim ütleb kogudustele!"
Ilmutuse seitsmes kirjas Jeesus tavaliselt julgustab kogudusi
aga Laodikeia kirikule ei ole mingit julgustust.
Jeesusel on ainult kriitikat selle koguduse kohta.
Mis läks valesti?
Esiteks, nad olid leiged.
See viitab vee olukorrale Laodikeias.
Me oleme kõrgel platool.
Probleem on, kuidas saada vett siia jõukasse Laodikeiasse.
See tuleb tuua mööda torusid.
Kahel lähedal asuval linnal ei olnud sellega probleemi.
Üle oru on Hierapolis, tänapäeval Pamukkale.
Hierapolist õnnistati rikkalike allikatega,
mille mineraalvee temperatuur oli 95 kraadi.
Isegi täna saab külastaja lõõgastuda spaa kuumaveeallikates,
täpselt nagu siis, kui kirjutati Laodikeia kiri.
Vesi laskub nõlvast alla ja moodustavad lubjakivi kihid.
Ilus valge kivistunud juga,
mistõttu piirkond UNESCO maailmapärandi nimistus.
Valged nõlvad olid kergesti nähtavad üle oru Laodikeiale.
Kindlasti olid nad kadedad
Hierapolise elanike kuuma vee tõttu.
Mõne miili kaugusel oli Kolossa linn,
kuhu voolas aastaringselt ilus, särav, külm mägivesi.
Laodikeialased ehitasid vee linna juhtimiseks torustiku.
Probleem oli selles,
et linna jõudes oli kuum vesi ning ka külm vesi oli leige.
Siin tehti pidevalt kaebusi, et kui halb oli nende vesi.
Rääkides leigusest, viitab Jeesus linna olukorrale.
See tähendab ükskõiksust, lugupidamatust evangeeliumi vastu.
Jeesus ütles, et nad on vaesed.
Nad ütlesid: "Ma olen rikas ja mul pole midagi vaja."
Laodikeialased sõna otseses mõttes ütlesid nii Nerole 60. aastal.
Sel aastal hävitas maavärin
piirkonna linnad, sh Hierapolise, Kolossa ja Laodikeia.
Nero pakkus abi linna taastamiseks.
Laodikeia oli ainus, kes ütles Nerole: "Me ei vaja su raha."
Jeesus tsiteeris oma sõnadega ja ütles:
"Sa ütled Jumalale: "Ei, aitäh, ma ei vaja Su abi, saame hakkama.
Laodikeialased olid nii rikkad, et nad trükkisid ise omale raha.
Müntidel polnud keisrit vaid pildid rikastest inimestest.
Sellest ajast pärit mündid on säilinud tänaseni.
Need kujutasid pilte Laodikeia elanikest.
Sealsed kristlasedki arvasid, et nad ei vaja Jeesust.
Heaolutunne välistas Jeesuse nende igapäevaelust.
Ta jätkab, et nad on alasti.
Meenutage, see oli moe keskpunkt,
mis oli kuulus valge villa, puuvilla ja lina poolest.
Jeesus ütleb, et isegi kui nad on ihulikult riides,
siis nägi Ta neid vaimselt alasti.
See näitab, et inimene vaatab välist, aga Jumal vaatab südant.
Ta ütles ka, et nad on pimedad.
See oli kindlasti šokeeriv, sest linna tunti silmakreemi poolest.
Kui neil olid nägemisprobleemid,
tulid nad Laodikeia arstide juurde, sest siin tehti spetsiaalset salvi.
Jeesus ütleb, et linnas toimub pidev
visuaalne pimeduse ravi, kuid vaimne pimedus on ikka jäänud.
Sa ei näe oma vaimset olukorda ning elad eitamises.
Küsimus on, kas see kirjeldab meid.
Kas oleme nagu laodikeialased,
kes kummardavad kerget elu, kaubandust ja rikkust?
Vähemalt mina tunnistan seda.
Mulle meeldib mugav elu.
Mõnikord on oht, et olen muutunud vaimselt leigeks,
sest keskendun liiga palju enda mugavusele.
Vaimne leigus
on kindlasti ohuks mulle ja kõigile, kelle elu on lihtne ja tore.
See on nii ohtlik, sest kirg
paneb sind millegi nimel põlema ning see on nii oluline.
Kireta ei toimu edasiminekut.
Kirg on eduka misjonitöö taga,
samuti vastupidavus, ohverdamine või kirikute rajamine.
Samuti suhetes on vaja entusiasmi sädet.
Kuidas entusiasmi süüdata või kuidas jääda põlema?
Räägime vaimse entusiasmi taastamisest.
Jeesus mainib siin kolme asja.
Esiteks kutsub Ta oma väärtuste üle uuesti mõtlema.
Mis on elu päris aarded?
Ta ütleb: "Soovitan osta Minult..."
Ta rääkis kauplemise keeles: "Osta Minult."
Mida?
"...tules puhastatud kulda, et saaksid rikkaks."
Kuidas puhastatakse kulda tules?
Jeesus ütleb, et on teatud rikkused tulevad ainult katsumuste kaudu.
Vahel tuleb isiklik kasv ja rikkus
ainult kannatuste, probleemide ja tule läbi.
Jeesus käskis osta valgeid riideid.
Ilmutuses valge riietus esindab andestust ja puhtust.
Ta viitab laodikeialastele riietusele, öeldes,
et nad vajavad Tema vaimselt valgeid riideid.
Samuti käsib Jeesus osta silmasalvi, et silmi võida ja näha.
Nad vajasid Jumalalt vaimse tegelikkuse eristamist.
Jumala nägemist, mis on väärtuslik.
Tony Campolo rääkis loo vargast, kes tungis kaubamajja.
Ta ei varasta midagi, kuid vahetab hinnasilte.
See oli ka laodikeialaste probleemiks.
Ei olnud vale soovida mugavat elu ja olla rikas.
Probleem oli selles, et nad hindasid seda liiga palju.
Jeesus ütleb: "Annad maailma asjadele liiga suure hinnasildi.
Las Ma avan su silmad tõelistele aaretele."
Teiseks kutsus Ta vastu võtma Kristuse manitsusi.
Ta ütleb: "Keda ma armastan, neid Ma noomin ja karistan.
Tee kõvasti tööd ja paranda meelt."
Ärge arvake ja muretsege, et see kehtib kellegi teise kohta.
"Nad on leiged ja nende väärtused on valed."
Mõista enda üle kohut ja tee vastavad korrektuurid.
Kolmandaks, taasühine Jeesusega.
Ta ütleb: "Vaata, Ma seisan ukse taga ja koputan.
Kui keegi kuuleb Mu häält ja avab ukse, Ma lähen sisse
ja einestan koos temaga ja tema Minuga."
Seda öeldakse sageli mitteusklike kohta.
Kellele see suunati?
Kogudusele, usklikele.
Jumal ütles, et avaksime oma elu ja südame Temale.
Lahendus vaimsele leigusele
ei ole usuliste ülesannete nimekiri või käsumeelne programm
vaid õhtusöök Jeesusega ning suhe Temaga.
Ta ütleb: "Laske Mind sisse ilusasse Laodikeia mõisa."
Küsin sinult, kas Jeesus on teretulnud sinu ellu?
Kas Jeesus on oodatud sinu koju?
Kas Jeesus on teretulnud ka sinu kogudusse?
Ei saa öelda: "Armastav Jeesus sobib mulle, kuid noomiv mitte."
Ei, need, keda Ta armastab, neid Ta noomib ja distsiplineerib.
Kui Teda kuulate, siis juhtub kaks asja.
Sa sööd koos Temaga ja istud troonil koos Temaga.
Tolle aja suurim au oli süüa koos kuningaga.
Jeesus ütleb end olevat
kuningate Kuningas ja isandate Issand,
kes lubab meil istuda ja süüa koos Temaga.
Lisaks leiame, et oleme troonil koos Temaga.
See on suurepärane pilt.
Troon on domineeriv sümbol Ilmutuse raamatus.
Sellel on oluline roll.
Seda on mainitud Ilmutuse raamatus 45 korda.
"Issanda, Talle, Jumala troon."
Seda on mainitud 14 peatükis Ilmutuse raamatu 22. peatükist.
Jeesus istub troonil.
Uurige oma südant.
Milline on teie suhe Kristusega?
Kas olete üksikisikuna ja kogudusena leige ja ükskõikne?
Kas meil puudub Kristuse innukus ning kas me ei vaja Teda?
Mis paneb sind uuesti põlema või võtab mu entusiasmi ära?
Mis teeb mind leigeks?
Mõelgem nendele asjadele.
Küsimused ja vastused meie raamatust või kodulehelt.
Tõlge: Roland Palu